jkorsvik/nowiki_second_scrape_merged huggingface dataset:
UFC 5

UFC 5: The Return of the Beast var et mixed martial arts-arrangmeent holdt av Ultimate Fighting Championship den 7. april 1995 i Independence Arena i Charlotte, Nord-Carolina. Arrangementet ble sendt live på pay-per-view i USA, og ble senere gitt ut på VHS.


== Historie ==
UFC 5 brukte et turneringsformat med åtte utøvere, der vinneren vant 50 000 USD. Tidenes første UFC Superfight var også på programmet, sammen med to reservekamper som ikke ble vist på pay-per-view. Turneringen hadde ingen vektklasser, og kampene kunne vinnes gjennom knockout eller submission. Det ble ikke brukt et dommerpanel.
Superfight-kampen var hovedattraksjonen på arrangementet, og vinneren av denne kampen ville bli kåret UFC Champion. Kampen var mellom rivalene Royce Gracie og Ken Shamrock, og var en ekstremt høyt forventet kamp. Opp til da hadde Ken Shamrock kun tapt en gang i UFC, og det var mot Royce Gracie i UFC 1.
UFC 5 var det første UFC-arrangementet siden UFC 1 der det ble tatt i bruk tidsbegrensninger. For kvart- og semifinalene ble det innført en maks tidsgrense på tjue minutter. Finalen i turneringen og Superfight-kampen hadde en tidsgrense på 30 minutter. Superfight-kampen varte i 31 før det ble bestemt at de skulle gå fem minutter på overtid. Da kampen enda ikke var over etter 35 minutter ble det erklært uavgjort. Kveldens dommer var "Big" John McCarthy. Dan Severn vant turneringen etter å ha slått Dave Beneteau med en keylock.
Dette var det siste UFC-arrangementet hvor Rorion Gracie var involvert, da hans visjon av hva UFC skulle være ikke lenger stemte overens med nye regler som ble introdusert. MMA-skribent Steve Cofield påpekte at Gracie-familien forlot UFC omtrent samtidig som talentnivået begynte å vokse innen UFC, men deler av Gracie-familien, inkludert Royce, fortsatte som MMA-utøvere i Japan på omtrent det samme ferdighetsnivået. Gracie og hans partrner, Art Davie, solgte senere WOW Promotions, som var med på å drive UF, til WOW sin partner, Semaphore Entertainment Group. Royce avsluttet sitt arbeid med UFC samtidig med Rorion, men kom tilbake for å delta i UFC 60.


== Resultater ==


== UFC 5-turnering ==
1Jon Hess ble ilagt 2 000 USD i bøter for å ha brutt reglene i sin kamp. Han trakk seg med en håndskade, og ble erstattet av Dave Beneteau.


== Se også ==
Ultimate Fighting Championship


== Referanser ==


== Eksterne lenker ==
Resultater på Sherdog.com
Anmeldelse av UFC 5
Official Nettside for UFC
MMA Mental History UFC 5
Nötsch im Gailtal

Nötsch im Gailtal (slovensk Čajna) er en by og en kommune i distriktet Villach-Land i delstaten Kärnten i Østerrike. Byen er mest kjent for å ha produsert en rekke østerrikske kunstnere.
Franz Wiegele (maler)

Franz Wiegele (født 23. februar 1887 i Nötsch im Gailtal i Kärnten, død 17. desember 1944 i Nötsch im Gailtal) var en østerriksk maler. 
Fra 1907 til 1911 var han student ved Akademie der bildenden Künste Wien, der han møtte flere andre kunstnere, som Anton Kolig, Sebastian Isepp, Anton Faistauer, Egon Schiele og Albert Paris Gütersloh.
Wiegele hadde sitt første verk på utstilling i 1911, Akte im Wald («Akt i skog»). Via et reisestipend i 1912 besøke han Sahara og Langhouat, sistnevnte som fransk krigsfange. I 1916 ble han sluppet fri i Sveits. Han ble der, i Zürich, til 1925. Der malte han sitt hovedverk, «Die Grüne». Deretter tro han tilbake til Nötsch.
Wiegeles portretter og aktmalerier var banebrytende i østerriksk malerkunst.


== Referanser ==
Tigo

Tigo er en mobiltelefonoperatør som eies av selskapet Millicom. Det opererer i flere land i Amerika og Afrika. Tigo ble grunnlagt i 2004, og har hovedkontor i Luxembourg.
Tigos spanske slagord er Sonreí, tenés Tigo eller Sonríe, tienes Tigo (avhengig av dialekten), som betyr «Smil, du har Tigo». Navnet Tigo gir i tillegg på spansk et ordspill i sammenhengen con Tigo («med Tigo»), ettersom contigo betyr «med deg».


== Markeder ==
Tigo opererer i følgende land:

Amerika:
Bolivia
Colombia
Costa Rica
El Salvador
Guatemala
Honduras
Paraguay
Afrika:
Den demokratiske republikken Kongo
Ghana
Mauritius (under navnet Emtel)
Tanzania
Tsjad


== Eksterne lenker ==
Offisielt nettsted 
Offisielt nettsted 
(en) Millicom – kategori av bilder, video eller lyd på Commons 
TIGO Bolivia
TIGO Colombia
TIGO Costa Rica
TIGO El Salvador
TIGO Guatemala
TIGO Honduras
TIGO Paraguay
TIGO Ghana Arkivert 17. september 2018 hos Wayback Machine.
TIGO Kongo
TIGO Tanzania
Emtel Mauritius
Multiplaza

Multiplaza er en kjøpesenterkjede i Mellom-Amerika som eies av det salvadoranske selskapet Grupo Roble.
Kjeden ble oppretta i 1990, etter at Grupo Roble hadde hatt suksess med kjeden Metrocentro. Den første Multiplaza åpna i Tegucigalpa i Honduras. Multiplaza har i dag seks kjøpesentre:


== Eksterne lenker ==
Offisielt nettsted
Mush Synnfjell

Mush Synnfjell er et hundekjøringsløp over to dager som arrangeres første helga i januar i Synnfjellet i Torpa i Nordre Land kommune. Løpet ble første gang arrangert i 2013. Arrangør er Torpa Idrettslag. Lokale hundeentusiaster ønsket å skape et arrangement for hundekjøring. Synnfjell er et unikt område for hundekjøring, ski-langrenn og friluftsliv knyttet til dette.
Løpet har utviklet seg fra en samling til et løp, til å bli et bygde-arrangement igjen i 2019 i Nord-Torpa ved Halden.
Mush Synnfjell er et av de få konkurranser som fokuserer på friluftslivet ved hundekjøring. Hunder og mennesker i naturen er viktigere en sportslig satsing. Dugnadsånd er forutsetning for arrangements-utviklingen i en liten kommune som Nordre-Land.


== Vinnere av Mush Synnfjell ==


== Se også ==
Hundekjøring
Liste over hundekjøringsløp


== Eksterne lenker ==
Store norske leksikon
Mush Synnfjell ny hjemmeside Arkivert 8. januar 2018 hos Wayback Machine.
Mush Synnfjell gammel hjemmeside
Spåtind Sport Hotel
Eurypodini

Eurypodini er en gruppe av biller som hører til familien trebukker (Cerambycidae).


== Utseende ==
Middelsstore, avlange, flate, brune eller svarte trebukker. Gruppen utmerker seg særlig ved sin flattrykte kroppsform. Oversiden er blank og glatt. Hannens kjever er noe forstørrede. Antennene er forholdsvis korte (til trebukker å være).


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Eurypodini Gahan, 1906
Slekten Eurypoda Saunders, 1853 - 6 arter
Underslekten Eurypoda (i snever forstand)
Eurypoda antennata Saunders, 1853
Eurypoda boninensis Hayashi & Kusama, 1973
Eurypoda nigrita Thomson, 1865
Eurypoda unicolor Hayashi, 1956
Underslekten Neoprion Lacordaire, 1869
Eurypoda batesi Gahan, 1894
Eurypoda parandraeformis (Lacordaire, 1869)
Slekten Hystatus Thomson, 1860 - 2 arter
Hystatus javanus Thomson, 1860
Hystatus werneri Drumont & Komiya, 2011


== Kilder ==
Liste over artene
Liste over slektene


== Eksterne lenker ==
(en) Eurypodini hos NCBI 
(en) Kategori:Eurypodini – bilder, video eller lyd på Wikimedia Commons 
Eurypodini – detaljert informasjon på Wikispecies 
Bilde av Eurypoda boninensis
Bilde av Eurypoda batesi, hann og hunn
Bilde av Hystatus javanus, hann og hunn
Macrodontiini

Macrodontiini er en gruppe av biller som hører til familien trebukker (Cerambycidae).


== Utseende ==
Store til meget store (70-170 millimeter om man regner med hannens kjever) trebukker, rødlige eller brunlige på farge, dekkvingene oftest med mørke striper. Kroppsformen er litt flattrykt. Gruppen kjennes særlig på de forstørrede, fremstrakte kjevene (mandiblene), spesielt hos hannene er de påfallende store, hos Macrodontia cervicornis opptil 4 centimeter lange. Pronotum har kraftige pigger langs ytterkanten. Antennene er kortere enn kroppen, beina er nokså lange og tynne.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Gruppen er utbredt i Sør- og Mellom-Amerika.


== Systematisk inndeling ==

Acanthinoderini blir noen ganger regnet med her, noen ganger ført som en egen stamme.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrodontiini Thomson, 1861
Slekten Aplagiognathus Thomson, 1860 - 2 arter, kan også plasseres i Mallodontini
Slekten Macrodontia Latreille, 1830 - 12 arter
Macrodontia antonkozlovi Santos-Silva, 2016
Macrodontia batesi Lameere, 1912
Macrodontia castroi Marazzi, 2008
Macrodontia cervicornis (Linnaeus, 1758)
Macrodontia crenata (Olivier, 1795)
Macrodontia dejeani Gory, 1839
Macrodontia flavipennis Chevrolat, 1833
Macrodontia itayensis Simoëns, 2006
Macrodontia jolyi Bleuzen, 1994
Macrodontia marechali Bleuzen, 1990
Macrodontia mathani Pouillaude, 1915
Macrodontia zischkai Tippmann, 1960
Stammen Acanthinoderini - noen ganger slått sammen med Macrodontiini
Slekten Acalodegma Thomson, 1877
Acalodegma servillei (Blanchard, 1851)
Acalodegma vidali Elgueta & Cerda, 2002
Slekten Acanthinodera Hope, 1833
Acanthinodera cumingii (Hope, 1833)
Slekten Ancistrotus Audinet-Serville, 1832
Ancistrotus aduncus Buquet, 1853
Ancistrotus uncinatus (Klug, 1825)
Slekten Chalcoprionus Bates, 1875
Chalcoprionus badeni Bates, 1875


== Kilder ==
Liste over artene
Liste over slektene


== Eksterne lenker ==
(en) Macrodontiini hos NCBI 
(en) Kategori:Macrodontiini – bilder, video eller lyd på Wikimedia Commons 
Macrodontiini – detaljert informasjon på Wikispecies
Svetlana Konovalova

Svetlana Igorevna Konovalova (russisk: Светлана Игоревна Коновалова; født 10. februar 1990) er en russisk funksjonshemmet idrettsutøver. Hun konkurrerer i langrenn og skiskyting i klassen for sitteski.


== Idrettskarriere ==
Ripa fikk én medalje ved VM i langrenn og skiskyting for funksjonshemmede 2013 i Sollefteå i Sverige. Hun fikk bronse på 10 km skiskyting, der hun for øvrig kom på 5.-plass på 6 km og 7.-plass på 12,5 km. I langrenn kom hun på 6.-plass på 5 km, 7.-plass på sprinten og 9.-plass på 10 km.  
Hun vant 12,5 km skiskyting ved Paralympiske vinterleker 2014 i Sotsji i Russland, og deltok også på det russiske stafettlaget som vant 4 x 2,5 km langrenn. Hun kom i tillegg på 2.-plass på 6 km og 10 km skiskyting, og hun kom på 3.-plass på 12 km langrenn. På 5 km langrenn kom hun på 5.-plass.  


== Eksterne lenker ==
(en) Profil hos Sotsji 2014 Arkivert 16. mars 2014 hos Wayback Machine.
Mallaspini

Mallaspini er en gruppe av biller som hører til familien trebukker (Cerambycidae).


== Utseende ==
Stort sett middelsstore trebukker, blant de minste representantene for gruppen Prioninae. Noen av artene er bare ca. 1 centimeter lange.
De er ofte ganske fargerike, med tegninger i gult og rødt og metalliske farger. Kroppsformen er litt flattrykt, pronotum ganske bredt firkantet uten tenner langs ytterkanten.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Gruppen er utbredt i Sør- og Mellom-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Mallaspini Thomson, 1861
Slekten Charmallaspis Galileo & Martins, 1992 - to arter
Slekten Esmeralda Thomson, 1861 - 4 arter
Slekten Hileolaspis Galileo & Martins, 1992 - én art
Slekten Insuetaspis Galileo & Martins, 1992 - én art
Slekten Mallaspis Audinet-Serville, 1832 - én art
Slekten Oropyrodes Galileo & Martins, 1992 - én art
Slekten Poecilopyrodes Galileo & Martins, 1992 - én art
Slekten Praemallaspis Galileo & Martins, 1992 - 6 arter
Slekten Pyrodes Audinet-Serville, 1832 - én art
Slekten Scatopyrodes Galileo & Martins, 1992 - 10 arter


== Kilder ==
Liste over artene
Liste over slektene


== Eksterne lenker ==
(en) Mallaspini hos NCBI 
(en) Kategori:Mallaspini – bilder, video eller lyd på Wikimedia Commons 
Mallaspini – detaljert informasjon på Wikispecies 
Bilde av Esmeralda coerulea
Bilde av Esmeralda polita Arkivert 12. februar 2017 hos Wayback Machine.
Bilde av Mallaspis scutellaris Arkivert 17. mars 2014 hos Wayback Machine.
Alena Kaufman

Alena Kaufman (født 10. februar 1990) er en russisk funksjonshemmet idrettsutøver. Hun konkurrerer i langrenn og skiskyting i klassen for stående. 
Kaufman har også konkurrert i para-triatlon. Hun er gift og har en datter. 


== Idrettskarriere ==
Hun deltok ved VM i langrenn og skiskyting for funksjonshemmede 2013 i Sollefteå i Sverige. Hun kom hun på 8.-plass på langrennssprinten, og i skiskyting kom hun på 9.-plass på 10 km og 12,5 km, og 10.-plass på 6 km.  
Hun vant både 6 km og 10 km skiskyting ved Paralympiske vinterleker 2014 i Sotsji i Russland, og deltok også på det russiske stafettlaget som vant 4 x 2,5 km langrenn. Hun kom i tillegg på 2.-plass på 12,5 km skiskyting, og hun kom på 3.-plass på langrennssprinten. På 15 km langrenn kom hun på 5.-plass, og på 5 km kom hun på 4.-plass.  


== Eksterne lenker ==
(en) Profil hos Sotsji 2014 Arkivert 17. mars 2014 hos Wayback Machine.
Odd Andreassen

Odd Andreassen (født 1926) er en norsk fagforeningsmann og skribent.
Som sekstenåring ble han under krigen aktiv i motstandsbevegelsen, etter hvert tilknyttet den militære etterretningens XU. Politisk var han først aktiv i AUF, senere i Arbeiderpartiet der han tilhørte venstresiden.
Etter krigen arbeidet han som lærer i den høyere skolen, til han i 1967 begynte å undervise ved LO-skolen på Sørmarka. I 1970 begynte han å arbeide i Norsk Kommuneforbund, og hadde blant annet ansvar for å utvikle forbundets politiske standpunkter. Han arbeidet i NKF fram til han gikk av med pensjon, og skrev flere bøker for forbundet. 
Fram mot EU-avstemningen i 1994 var han blant de aktive EU-motstanderne i Arbeiderpartiet.


== Bibliografi ==
Nedrustning : bakgrunnsstoff for aktivt nedrustningsarbeid, Universitetsforlaget (1982)
Veier ut av krisa? Har fagbevegelsen noen svar?, med Stein Reegård, Roy Pedersen, Terje Skog, Jørgen Sandemose, Øyvind Horverak og Egil Berg, Marxist Forlag (2009)


== Referanser ==


== Eksterne lenker ==
Om Odd Andreassen på Marxist forlags nettsider
NKI Ingeniørhøgskolen

NKI Ingeniørhøgskolen var en privat høgskoleutdanning innen ingeniørfag, opprettet i 1964 som NKIs tekniske skole. Skolen ble lagt ned våren 1995. Skolen ble etablert i Oslo, og flyttet i 1972 til Stabekk.
Skolen var en del av NKI-gruppen, sammen med NKI Nettstudier og NKI Forlaget. 
Skolen var et heltidsstudium med kombinasjon av selvstudier og undervisning på kveldstid, fem dager i uka. Det var linjer for alle vanlige tekniske fag som bygg og anlegg, energi, elektronikk, IT, kjemi osv. Undervisningen foregikk i flere byer i Norge. 
Ingeniørhøgskolen ble avviklet i 1995, men undervisning i informasjonsteknologi ble videreført i Den Polytekniske Høgskolen (siden 2002: Norges Informasjonsteknologiske Høgskole). I 2014 ble skolen en del av Westerdals, som igjen ble kjøpt opp av Høyskolen Kristiania i 2017. 


== Referanser ==
Jan Askelund

Jan Askelund (født 11. februar 1940 i Haugesund) er en norsk forfatter, oversetter og litteraturkritiker. 
Askelund er utdannet cand.philol. med hovedfag i nordisk fra Universitetet i Oslo. Han har også studert dansk språk og litteratur ved Universitetet i Århus og gått pedagogisk seminar.
Han har arbeidet som lektor ved Bryne vidaregåande skule og St. Olav videregående skole i Stavanger.
Askelund debuterte som forfatter i 1969 med diktsamlinga Haremunn 1940, og har siden utgitt både diktsamlinger, romaner, sakprosa og barnebok. I tillegg har han skrevet artikler for tidsskrifter og årbøker og vært bokanmelder i Stavanger Aftenblad.


== Bibliografi ==
Haremunn 1940, diktsamling (1969)
Diktlesing for alle, sakprosa (1972)
Ruth Anne og dei, barnebok (1981)
Klovnens sjeldne yrke, diktsamling (1984)
Som alle veit, diktsamling (1985)
Løva brøler i bushen, roman (1986)
Silda kjem mannsterk igjen, roman (1987)
Kameleonen er mitt dyr, diktsamling (1992)
På intensiven, roman (1993)
Gravferd, diktsamling (2003)
Fortsatt i virksomhet: Festskrift til Regi Th. Enerstvedts 75-årsdag, bidragsyter (2013)


== Referanser ==


== Eksterne lenker ==
Om Jan Askelund på Marxist forlags nettsider
Digitaliserte bøker av Jan Askelund i Nasjonalbiblioteket
Artikler av Jan Askelund hos Norart
Andreas Halse (1977–)

Andreas Halse (født 25. januar 1977) er en norsk politiker for Arbeiderpartiet. Han er innvalgt i Oslo bystyre i perioden 2015-2019, og er Arbeiderpartiets fraksjonsleder i samferdsels- og miljøkomiteen. Han er nå inne i sin tredje periode i bystyret, han satt i de to foregående periodene i kultur- og utdanningskomiteen.Halse er også medlem av styret i Oslo Arbeiderparti. Halse har sittet i fylkesstyret i AUF i Oslo i flere år, og ledet organisasjonen fra 2000 til 2002. 
Halse er utdannet innen samfunnsøkonomi, samfunnsgeografi og innovasjon ved Universitetet i Oslo og universitetet i Aalborg. Han har også studert tsjekkisk ved Karls universitet i Praha.
Andreas Halse er for tiden i permisjon fra en stilling som økonom i samfunnspolitisk avdeling i LO. Han har tidligere jobbet flere år som informasjonsrådgiver i Fagforbundet og Fagforbundet Oslo. Halse er eier og daglig leder i bedriften Nordiske Hus.


== Referanser ==
Kvalex

Kvalex er en ISO-guide for næringslivet i Norge. Kvalex samarbeider med Det Norske Veritas, Nemko, Teknologisk Institutt Sertifisering, Intertek, Bureau Veritas Certification og Dovre Sertifisering om å samle bedrifter og virksomheter med sertifikater innen følgende områder:

Næringsmiddel
Helse og sikkerhet
Samfunnsansvar
Informasjonssikkerhet
Ledelse
Miljø
KvalitetKvalex' omfang inkluderer ISO 9001, ISO 14001, ISO 22000, OHSAS 18001, PEFC og EMAS.


== Eksterne lenker ==
Kvalex
Vertshus

Vertshus er synonymt med skjenkestue, bodega, kneipe og tildels også pub, i Norge og Danmark opprinnelig et serveringssted med bevilling til å skjenke alkoholholdige drikker, som øl og vin, noen steder også brennevin. Ved skjenkestuer og kneiper er det sjelden mulig å overnatte og det er gjerne større fokus på skjenking og mindre fokus på bespisning enn ved vertshus og bodegaer.
Denne type etablissement vil også i mange tilfeller kunne tilby kundene sine enkle matretter. Begrepet brukes særlig om skjenkesteder som tilbyr noe mer enn bare drikker. Opprinnelig var vertshus et spisested der man kunne overnatte, ofte med få og enkle rom.


== Brunt vertshus ==
«Brunt vertshus» betegner et vertshus som har beholdt den opprinnelige stemningen som kjennetegnes av en fast kjerne stamgjester og et autentisk interiør. Siden 1800-tallet har vertshusene vært preget av arbeiderklassen, men i takt med at denne er blitt mer fåtallig, har også vertshusene blitt færre. Dette mønster ser ut til å endre seg, da studenter og unge mennesker har begynt å vise interesse for de brune barene.


== Referanser ==
Mallodontini

Mallodontini er en gruppe av biller som hører til familien trebukker (Cerambycidae).


== Utseende ==
Middelsstore til storetrebukker, brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Gruppen er utbredt i Sør- og Mellom-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Mallodontini Thomson, 1861
Slekten Allomallodon Santos-Silva & Galileo, 2010 - 2 arter
Slekten Aplagiognathus Thomson, 1860 - 2 arter, kan også plasseres i Macrodontiini
Slekten Hisarai Santos-Silva & Martins, 2005 - én art
Slekten Hovorodon Santos-Silva & Martins, 2005 - 4 arter
Slekten Mallodon Lacordaire, 1830 - 9 arter
Slekten Neomallodon Linsley, 1957 - én art
Slekten Nothopleurus Lacordaire, 1869- 4 arter
Slekten Physopleurus Lacordaire, 1869 - 13 arter
Slekten Protorma Waterhouse, 1880 - én art
Slekten Stenodontes Audinet-Serville, 1832 - 3 arter


== Kilder ==
Liste over artene
Liste over slektene


== Eksterne lenker ==
(en) Mallodontini hos NCBI 
Mallodontini – detaljert informasjon på Wikispecies 
Bilde av Mallodon spinibarbis - to hanner og en hunn
Bilde av Stenodontes exsertus, hann
Remphanini

Remphanini er en gruppe av biller som hører til familien trebukker (Cerambycidae).


== Utseende ==
Store og kraftige, vanligvis svarte trebukker. Hannens kjever er ikke påfallende forstørrede. Pronotums bakhjørner har en skarp tagg.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Gruppen er utbredt i Sørøst-Asia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Remphanini Lacordaire, 1869
Slekten Agrianome Thomson, 1864 - 3 arter
Slekten Olethrius Thomson, 1861 - 8 arter
Slekten Paroplites Lameere, 1903 - 5 arter
Slekten Remphan Waterhouse, 1836 - én art
Slekten Rhaesus Motschulsky, 1875 - én art
Slekten Rhaphipodus Audinet-Serville, 1832 - 13 arter
Slekten Samolethrius Vitali, 2008 - 2 arter
Slekten Ulogastra Lansberge, 1884 - én art, eventuelt regnet til Agrianome


== Kilder ==
Liste over artene
Liste over slektene


== Eksterne lenker ==
(en) Remphanini hos NCBI 
(en) Kategori:Remphanini – bilder, video eller lyd på Wikimedia Commons 
Remphanini – detaljert informasjon på Wikispecies
Artillerivej

Artillerivej er en vei ved Islands Brygge i København. Den ble navngitt i 1906 etter beliggenheten ved militærets skytearealer på Amager Fælled.


== Referanser ==